Diari Oficial de la Generalitat Valenciana


Sumari del DOGV 4932, del 26-01-2005 (2005/343)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 636,38 m² de superfície, situada a València, destinada a centre de dia per tractament de la malaltia de Parkinson, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/343


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 636,38 m² de superfície, situada a València, destinada a centre de dia per tractament de la malaltia de Parkinson, realitzada per l'ajuntament del dit municipi. [2005/343]
  
L'Ajuntament de València, per acord de la Junta de Govern Local adoptat en sessió ordinària realitzat el dia 29 de desembre de 2003, va acordar la cessió gratuïta a la Generalitat Valenciana d'una parcel·la de la seua propietat, de 636,38 m² de superfície, situada al carrer Cambrils, s/n de la dita població. Esta parcel·la ha de segregar-se de la finca registral 3457.
  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió gratuïta.
  
La cessió es realitza amb la finalitat de destinar la parcel·la a la construcció d'un centre de dia per al tractament de la malaltia del Parkinson, amb subjecció al que disposa l'article 111.1 del Reglament de Béns de les Entitats Locals
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de València de la parcel·la de 636,38 m² de superfície, situada al carrer Cambrils, s/n de la dita població, que confronta: nord, carrer Cambrils; sud, plaça Bisbe Laguarda; est, carrer de vianants, en projecte; i oest, plaça Bisbe Laguarda.
  
La parcel·la ha de segregar-se de la finca matriu de 947,72 m², que en mesurament recent resulta de 1.020,78, que consta inscrita en el Registre de la Propietat de València número 10, al tom 2398, llibre 337, secció 5 Afores, foli 5, finca 3457, inscripció 3ª.
  
Referència cadastral: 3865907 OL5568F 6326 FC
  
Segon
  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'un centre de dia per al tractament de la malaltia de Parkinson, i amb subjecció al que disposa l'article 111 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.